title: 2011/574/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2009

text:
               27.9.2011

               SL

               Uradni list Evropske unije

               L 250/145

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2009
   (2011/574/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2009, skupaj z odgovori Centra (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (3), zlasti člena 23 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0107/2011),

               1.

               podeli razrešnico direktorju Evropskega centra za preprečevanje in obvladovanje bolezni glede izvrševanja proračuna centra za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 124.

      (2)  UL L 248, 16.9.2002, str. 1.

      (3)  UL L 142, 30.4.2004, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega centra za preprečevanje in obvladovanje bolezni za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2009, skupaj z odgovori Centra (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (3), zlasti člena 23 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0107/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 direktorju Evropskega centra za preprečevanje in obvladovanje bolezni podelil razrešnico glede izvrševanja proračuna centra za proračunsko leto 2008 (5) in v svoji resoluciji, ki spremlja sklep o razrešnici, med drugim:

                              —

                              navedel, da je seznanjen z ugotovitvijo Računskega sodišča, da je bilo treba prenesti približno 16 200 000 EUR (kar je 40 % celotnega proračuna centra),

                              —

                              izrazil zaskrbljenost, ker do 31. decembra 2008 še ni bil dosežen dogovor o sedežu med centrom in švedsko vlado,

                              —

                              poudaril, da še vedno obstajajo pomanjkljivosti pri načrtovanju postopkov zaposlovanja,

                              —

                              izrazil obžalovanje, ker center ni v celoti izpolnil svojih obveznosti in da organu, odgovornemu za razrešnico, ni poslal poročila svojega direktorja s povzetki notranjih revizij, ki jih je opravil notranji revizor, kot je predvideno v članu 72(5) okvirne finančne uredbe,

                  C.

                  ker je proračun centra za leto 2009 znašal 51 000 000 EUR, kar je za 25,3 % več kot v proračunskem letu 2008,

                  1.

                  ugotavlja, da se je proračun centra povečal z 17 100 000 EUR v letu 2006 na 51 000 000 EUR v letu 2009;

                  2.

                  ugotavlja, da je bilo v letu 2009 za center zagotovljeno 51 000 000 EUR sredstev, od katerih so 48 100 000 EUR subvencije iz proračuna Unije;

                  3.

                  poudarja, da se je izvajanje plačil rahlo izboljšalo (na 91 %), kar pomeni neporabljena sredstva v višini 4 800 000 EUR; vendar ugotavlja, da je nezadostno izvrševanje povezano z dejstvom, da je center omejil svoje zahtevke za sredstva za plačila, da bi zmanjšal znesek gotovine na bančnem računu ob koncu leta, kot sta zahtevala Računsko sodišče in Komisija;

         Uspešnost

                  4.

                  ponovno poziva center, naj v tabeli, ki bo priložena naslednjemu poročilu Računskega sodišča, prikaže v tem in prejšnjem proračunskem letu opravljene dejavnosti, za katere se podeli razrešnica, da bo lahko organ za podelitev razrešnice učinkoviteje ovrednotil uspešnost centra od enega do drugega leta;

                  5.

                  kljub temu meni, da je center pomembna ustanova, ki lahko krepi in razvija evropski nadzor nad boleznimi ter ocenjuje obstoječe in nastajajoče grožnje za zdravje ljudi, ki jih prinašajo nalezljive bolezni, ter poroča o njih;

                  6.

                  poudarja, da je center dal pomemben prispevek v sklopu ukrepov za boj proti pandemiji virusa H1N1 leta 2009, na primer z izdajo predhodnih smernic o uporabi posebnih cepiv proti pandemični gripi med pandemijo virusa H1N1 leta 2009;

                  7.

                  meni, da je treba centru dati večja pooblastila, tako da bo Unija v primeru pandemije imela neodvisen organ za ocenjevanje stopnje nevarnosti okužbe, in da se bo lahko izboljšala usklajenost med državami članicami;

                  8.

                  ugotavlja, da je center leta 2009 uspel razviti številne izdelke in storitve na področju epidemiologije, nadzora, preprečevanja in kontrole nalezljivih bolezni ter objavil številna znanstvena poročila;

                  9.

                  zahteva, da Računsko sodišče opravi revizije uspešnosti poslovanja centra;

         Prenos proračunskih sredstev

                  10.

                  izraža zaskrbljenost, ker je Računsko sodišče že leta 2006 poročalo o visoki ravni prenosov, ki negativno vplivajo na izvrševanje proračuna in so v nasprotju z načelom enoletnosti; zlasti ugotavlja, da je bilo treba črtati proračunska sredstva, ki so bila iz leta 2008 prenesena v naslednje leto in ki znašajo 2 200 000 EUR, ter da proračunska sredstva iz leta 2009, ki so bila prenesena v naslednje leto, predstavljajo 42 % naslova II – Upravni odhodki in 63 % naslova III – Odhodki iz poslovanja; zato poziva center, naj organ za podelitev razrešnice obvesti o ukrepih, ki jih je sprejel za odpravo te pomanjkljivosti;

         Sedež centra

                  11.

                  pozdravlja dejstvo, da je bil 30. junija 2010 nazadnje le podpisan sporazum o sedežu med predsednikom upravnega odbora in švedskim ministrom za javno zdravje in oskrbo starejših, prav tako je bila spremenjena zakonodaja, ki omogoča, da se osebje centra skupaj z družinskimi člani vključi v register prebivalstva Švedske;

         Notranja revizija

                  12.

                  izraža zaskrbljenost nad dejstvom, da center znova ni v celoti izpolnil svoje obveznosti in organu za podelitev razrešnice ni poslal poročila svojega direktorja s povzetki vsebine priporočila službe za notranjo revizijo, kot je predvideno v članu 72(5) okvirne finančne uredbe; še posebej je zaskrbljen, ker je center v zvezi z nadaljnjimi ukrepi glede prejšnjih priporočil prejel eno „zelo pomembno“ in sedem „pomembnih“ priporočil službe za notranjo revizijo, vendar ni posredoval nikakršnih informacij o njihovi vsebini; zato odločno poziva direktorja centra, naj posreduje te informacije;

                  13.

                  je seznanjen, da je služba za notranjo revizijo opravila revizijo finančnega upravljanja v letu 2009 s splošnim ciljem pridobitve zadostnega zagotovila o ustreznosti notranjih kontrol, s katerimi se podpirajo postopki za finančno upravljanje, načrtovanje javnih naročil, izvrševanje proračuna, poročanje o upravljanju ter spremljanje in kontrole; poudarja, da priporočila službe za notranjo revizijo zadevajo potrebo po posodobitvi in okrepitvi finančnih postopkov za obveznosti in plačila, da se omogoči učinkovitejše opredeljevanje in beleženje opravljenih kontrol;

                  14.

                  glede drugih pripomb horizontalne narave, ki spremljajo sklep o razrešnici, se sklicuje na resolucijo z dne 10. maja 2011 (6) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 124.

         (2)  UL L 248, 16.9.2002, str. 1.

         (3)  UL L 142, 30.4.2004, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 141.

         (6)  Sprejeta besedila, P7_TA(2011)0163 (glej stran 269 tega Uradnega lista).


title: 2013/620/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Skupnega podjetja za gorivne celice in vodik za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Skupnega podjetja za gorivne celice in vodik za proračunsko leto 2011

text:
               16.11.2013

               SL

               Uradni list Evropske unije

               L 308/351

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Skupnega podjetja za gorivne celice in vodik za proračunsko leto 2011
   (2013/620/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za gorivne celice in vodik za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Skupnega podjetja za gorivne celice in vodik za proračunsko leto 2011 z odgovori skupnega podjetja (1),

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik (4), zlasti člena 11(4) Uredbe,

               —

               ob upoštevanju Uredbe Sveta (EU) št. 1183/2011 z dne 14. novembra 2011 o spremembi Uredbe (ES) št. 521/2008 o ustanovitvi Skupnega podjetja za gorivne celice in vodik (5),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (6), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0084/2013),

               1.

               podeli razrešnico izvršnemu direktorju Skupnega podjetja za gorivne celice in vodik glede izvrševanja proračuna skupnega podjetja za proračunsko leto 2011;

               2.

               navaja svoje pripombe v spodnji resoluciji;

               3.

               naroča svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za gorivne celice in vodik, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 56.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 153, 12.6.2008, str. 1.

      (5)  UL L 302, 19.11.2011, str. 3.

      (6)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Skupnega podjetja za gorivne celice in vodik za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja za gorivne celice in vodik za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Skupnega podjetja za gorivne celice in vodik za proračunsko leto 2011 z odgovori skupnega podjetja (1),

                  —

                  ob upoštevanju priporočila Sveta z dne 12. februarja 2013 (05755/2013 – C7-0040/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik (4), zlasti člena 11(4) Uredbe,

                  —

                  ob upoštevanju Uredbe Sveta (EU) št. 1183/2011 z dne 14. novembra 2011 o spremembi Uredbe (ES) št. 521/2008 o ustanovitvi Skupnega podjetja za gorivne celice in vodik (5),

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (6), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0084/2013),

                  A.

                  ker je bilo Skupno podjetje za gorivne celice in vodik (v nadaljnjem besedilu: skupno podjetje) ustanovljeno maja 2008 z Uredbo (ES) št. 521/2008 kot javno-zasebno partnerstvo za obdobje do 31. decembra 2017, da bi se osredotočili na razvoj tržnih aplikacij ter tako pospešili dodatna prizadevanja gospodarstva za hitro uveljavljanje tehnologij gorivnih celic in vodika,

                  B.

                  ker je bila Uredba (ES) št. 521/2008 spremenjena z Uredbo (EU) št. 1183/2011,

                  C.

                  ker je skupno podjetje finančno samostojno šele od novembra 2010, in je leta 2011 pripravilo svoje prve letne računovodske izkaze za celotno proračunsko leto,

                  D.

                  ker so člani skupnega podjetja Unija, ki jo zastopa Komisija, industrijsko združenje New Energy World Industry Grouping (NEW-IG) in raziskovalna skupnost N.ERGHY,

                  E.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov skupnega podjetja za proračunsko leto 2011,

                  F.

                  ker je Računsko sodišče podalo mnenje s pridržkom o zakonitosti in pravilnosti z računovodskimi izkazi povezanih transakcij skupnega podjetja,

                  G.

                  ker je najvišji prispevek Unije k skupnemu podjetju za celotno obdobje 470 000 000 EUR, ki se izplača iz proračuna sedmega okvirnega programa za raziskave, pri čemer delež, namenjen tekočim stroškom, ne sme preseči 20 000 000 EUR,

         Upravljanje proračuna in finančno poslovodenje

                  1.

                  pozdravlja dejstvo, da po mnenju Računskega sodišča letni računovodski izkazi skupnega podjetja za leto 2011 v vseh pomembnih vidikih pošteno predstavljajo njegovo finančno stanje na dan 31. decembra 2011 ter rezultate njegovega poslovanja in denarne tokove za leto, ki se je takrat končalo, v skladu z določbami njegovih finančnih pravil;

                  2.

                  je zaskrbljen, ker je Računsko sodišče podalo mnenje s pridržkom o zakonitosti in pravilnosti z računovodskimi izkazi povezanih transakcij, ker je bilo septembra 2012 opravljenih osem od dvanajstih naknadnih revizij, kot opredeljuje strategija naknadnih revizij, ki jo je sprejel upravni odbor skupnega podjetja januarja 2011, v zvezi s 4 800 000 EUR (27 % vseh zahtevkov za povračilo stroškov, prejetih s strani skupnega podjetja), pri čemer so bile pri dveh odkrite velike napake in so bile v večini (764 000 EUR) naslednje leto odpravljene;

                  3.

                  ugotavlja, da so razen zadev, opisanih v dveh revizijah, transakcije, povezane z letnimi računovodskimi izkazi skupnega podjetja za leto 2011, v vseh pomembnih vidikih zakonite in pravilne;

                  4.

                  poleg tega ugotavlja, da je končni proračun skupnega podjetja zajemal sredstva za prevzem obveznosti in plačila v višini 117 000 000 EUR oziroma 60 000 000 EUR in da je bila stopnja porabe za razpoložljiva sredstva za prevzem obveznosti in plačila 99,8 % oziroma 87,9 %, ugotavlja, da je bil znesek 112 000 000 EUR, ki predstavlja obveznosti, razpoložljive za operativno poslovanje (naslov III proračuna), porabljen kot celotna obveznost, povezana z razpisom za zbiranje predlogov za leto 2011;

                  5.

                  z zaskrbljenostjo ugotavlja, da niso bili upoštevani proračunski postopki, opredeljeni v finančnih pravilih skupnega podjetja, zaradi napačnega pojmovanja odstopanja, ki ga je odobrila Komisija, da se razveljavljena sredstva vnesejo v oceno prihodkov in odhodkov za naslednje leto; ugotavlja, da je zaradi napačne razlage proračunskega postopka realizacija proračuna napačna, saj v izračun za leto 2010 ni bilo vključenih 6 300 000 EUR odobritev plačil, prenesenih iz leta 2011 v leto 2012, izkaz realizacije proračuna za leto 2010 pa ne prikazuje 3 300 000 EUR odobritev plačil, prenesenih iz leta 2010 v leto 2011;

                  6.

                  je zaskrbljen, ker celotne neporabljene obveznosti iz leta 2010 v znesku 10 400 000 EUR, ki bi morale biti porabljene najkasneje do 31. decembra 2011, niso bile razveljavljene do konca leta 2011, ampak šele januarja 2012;

                  7.

                  potrjuje, da so razpisi za zbiranje predlogov v letih 2008, 2009 in 2010 privedli do podpisa sporazumov o nepovratnih sredstvih v skupni vrednosti 183 400 000 EUR, leta 2011 pa je bil objavljen četrti razpis za zbiranje predlogov v vrednosti 111 600 000 EUR, kar je 41 % oziroma 25 % najvišjega možnega prispevka Unije za raziskovalne dejavnosti skupnega podjetja; poleg tega ugotavlja, da je bil januarja 2012 objavljen peti razpis za zbiranje predlogov v vrednosti 79 000 000 EUR, kar pomeni dodatnih 18 % najvišjega možnega prispevka Unije; ugotavlja napredek pri izvrševanju proračuna;

         Nadzorni in kontrolni sistemi

                  8.

                  ugotavlja, da je računovodja na koncu leta 2011 potrdil ustrezne poslovne procese, kot zahtevajo finančna pravila skupnega podjetja, in da je pri tem ugotovil nekatere pomanjkljivosti; ugotavlja, da je Skupno podjetje za gorivne celice in vodik opredelilo akcijski načrt za odpravljanje slabosti, ki so bile ugotovljene, in da se po podatkih skupnega podjetja veliko ukrepov že izvaja;

         Letna ocena ravni prispevkov v blagu

                  9.

                  pozdravlja dejstvo, da je bila pripravljena metoda za ocenjevanje ravni prispevkov v blagu, ki sta jo aprila 2012 skupaj ocenila služba Evropske komisije za notranjo revizijo in enota za notranjo revizijo skupnega podjetja;

                  10.

                  je ustrezno seznanjen, da je bila skupna višina prispevkov v blagu, ki jo je 8. februarja 2012 potrdil računovodja, 347 600 000 EUR in da je bilo v ocenjevalnem poročilu ugotovljeno, da bi bilo treba ta znesek zmanjšati za 930 000 EUR, saj so nekateri udeleženci izračunali svoje načrtovane stroške po 60-odstotni namesto 20-odstotni pavšalni stopnji za izračun posrednih stroškov, ki se uporablja za skupno podjetje; ugotavlja, da je bil ta popravek vnesen;

         Vodenje zakladnice

                  11.

                  poudarja, da je imelo skupno podjetje konec decembra 2011 na svojem bančnem računu 9 200 000 EUR in da so se med avgustom 2011 in decembrom 2011 denarna sredstva skupnega podjetja gibala med približno 30 000 000 EUR in 60 000 000 EUR; poziva skupno podjetje, naj skupaj s Komisijo izvede vse potrebne ukrepe, da bi zmanjšalo sredstva na računu na zahtevano raven, znotraj meja, določenih v finančnih sporazumih s Komisijo;

         Druge upravne zadeve

                  12.

                  ugotavlja, da je skupno podjetje v letu 2011 pripravilo načrt neprekinjenega poslovanja in doseglo napredek pri formalizaciji varnostnih politik IT z načrtom neprekinjenega poslovanja, vključno z načrtom sanacije po nesreči, ki je bil sprejet junija 2012;

                  13.

                  ugotavlja, da finančna pravila skupnega podjetja še niso bila spremenjena tako, da bi vključevala določbo o pooblastilih notranjega revizorja Komisije; vendar ugotavlja, da je upravni odbor marca 2011 določil in potrdil naloge službe Evropske komisije za notranjo revizijo in enote za notranjo revizijo;

                  14.

                  pozdravlja dejstvo, da je bil 3. februarja 2012 podpisan Sporazum z državo gostiteljico med skupnim podjetjem in belgijskimi organi v zvezi s pisarnami, privilegiji in imunitetami ter drugo podporo, ki jo je treba zagotoviti;

         Druge zadeve

                  15.

                  ponovno poziva Računsko sodišče, naj v razumnem roku Parlamentu zagotovi posebno poročilo o skupnih vprašanjih, ki se pojavljajo zaradi značilnosti skupnih podjetij in ki bi jih skupna podjetja morala obravnavati s svojimi partnerji, da bi zagotovila njihovo dodano vrednost in učinkovito izvajanje raziskovalnih, tehnološko razvojnih in demonstracijskih programov Unije; prav tako ugotavlja, da bi moralo to poročilo vsebovati oceno učinkovitosti ustanovitve in strukture skupnih podjetij.

         (1)  UL C 6, 10.1.2013, str. 56.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 153, 12.6.2008, str. 1.

         (5)  UL L 302, 19.11.2011, str. 3.

         (6)  UL L 357, 31.12.2002, str. 72.


title: 2013/564/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske agencije za varnost v letalstvu za proračunsko leto 2011#Resolucija Evropskega parlamenta z dne 17. aprila 2013 s pripombami, ki so sestavni del sklepa o razrešnici glede izvrševanja proračuna Evropske agencije za varnost v letalstvu za proračunsko leto 2011

text:
               16.11.2013

               SL

               Uradni list Evropske unije

               L 308/189

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropske agencije za varnost v letalstvu za proračunsko leto 2011
   (2013/564/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2011 z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta (4) o ustanovitvi Evropske agencije za varnost v letalstvu, zlasti člena 60 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0075/2013),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 53.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 79, 19.3.2008, str. 1.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so sestavni del sklepa o razrešnici glede izvrševanja proračuna Evropske agencije za varnost v letalstvu za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2011 z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 216/2008 Evropskega parlamenta in Sveta (4) o ustanovitvi Evropske agencije za varnost v letalstvu, zlasti člena 60 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za promet in turizem (A7-0075/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov Evropske agencije za varnost v letalstvu (EASA) (v nadaljevanju: agencija) za proračunsko leto 2011 ter o zakonitosti in pravilnosti z njimi povezanih transakcij;

                  B.

                  ker je Parlament 10. maja 2012 izvršnemu direktorju agencije podelil razrešnico glede izvrševanja proračuna agencije za proračunsko leto 2010 (6) in v resoluciji, ki spremlja sklep Parlamenta o razrešnici, med drugim:

                              —

                              pozval agencijo, naj sprejme dodatne ukrepe, da bi odpravila pomanjkljivosti, ki ogrožajo preglednost postopka javnih naročil ter načelo dobrega finančnega poslovodenja;

                              —

                              pozval Komisijo, naj poskrbi za to, da bo agencija pravilno uporabljala predpise Unije; poudaril pomen preglednosti postopka javnih naročil in postopkov izbora uslužbencev;

                              —

                              pozval agencijo, naj ustrezno upošteva poklicne izkušnje svojih uslužbencev in prepreči navzkrižje interesov; izrazil mnenje, da bi morala agencija v pravilniku o navzkrižju interesov opredeliti, v kolikšnem obsegu in pod katerimi pogoji lahko zaposleni v agenciji, ki je prej delal za proizvajalca letala, ki je predmet certificiranja, sodeluje pri certificiranju tega letala;

                              —

                              pozval agencijo, naj uvede učinkovite procese za ustrezno obravnavo morebitnih primerov obtožb glede navzkrižja interesov v agenciji; pozval agencijo, naj na svojem spletnem mestu objavi izjave o interesih in poklicne profile svojih strokovnjakov, vodstvenih kadrov, članov upravnega odbora in vseh, katerih dejavnosti so povezane s postopkom certificiranja; opozoril, da bi morala agencija upoštevati smernice Organizacije za gospodarsko sodelovanje in razvoj (OECD) v zvezi z navzkrižjem interesov;

                              —

                              pozval agencijo, naj še naprej uporablja obstoječo, na dejavnostih temelječo strukturo operativnega proračuna in tako zagotovi jasno povezavo med delovnim programom in finančnimi napovedmi ter še izboljša spremljanje in poročanje o uspešnosti;

                              —

                              pozval agencijo, naj nadalje izboljša dokumentacijo v zvezi z načrtovanjem in oblikovanjem programov inšpekcije; opozoril agencijo na pomembnost dokumentiranja ocene tveganja in meril, ki se uporabljajo pri načrtovanju inšpekcij, da bi lahko upravičila svoje notranje postopke odločanja v primerih, ki izkazujejo bistvene pomanjkljivosti, ki vplivajo na varnost državljanov Unije;

                              —

                              poleg tega pozval agencijo, naj nadalje izboljša učinkovitost pri obvladovanju ključnih vidikov varnosti:

                                          —

                                          s spremljanjem informacij;

                                          —

                                          s skrajšanjem dolžine poročanja in spoštovanjem rokov;

                                          —

                                          z dokumentiranjem postopka odločanja med agencijo in Komisijo;

                                          —

                                          z ustreznim zmanjševanjem tveganja za morebitno navzkrižje interesov;

                  C.

                  ker se agencija financira s taksami, pristojbinami in drugimi prihodki (približno 75 %) ter prispevki iz proračuna Unije (približno 25 %);

                  D.

                  ker je po podatkih Računskega sodišča proračun agencije za proračunsko leto 2011 znašal 138 700 000 EUR, za leto 2010 pa 137 200 000 EUR, kar pomeni 1,09-odstotno povečanje;

                  E.

                  ker je po podatkih Računskega sodišča prispevek Unije k proračunu agencije v letu 2011 znašal 34 400 000 EUR, v letu 2010 pa 34 197 000 EUR, kar pomeni 0,59-odstotno povečanje;

                  1.

                  poudarja, da agencija precej prispeva k ohranjanju visoke in enotne ravni varnosti v evropskem letalskem prometu;

         Upravljanje proračuna in finančno poslovodenje

                  2.

                  na podlagi poročila Računskega sodišča ugotavlja, da je prispevek Unije k proračunu agencije leta 2011 znašal 34,4 milijona EUR v primerjavi s 34,2 milijona EUR leta 2010;

                  3.

                  na podlagi poročila Računskega sodišča ugotavlja, da je skupni proračun v višini 138 700 000 EUR vključeval;

                              —

                              34,4 milijona EUR, kar predstavlja subvencijo Unije (24,8 %),

                              —

                              75,2 milijona EUR, kar predstavlja lastne prihodke agencije (54,2 %),

                              —

                              1,7 milijona EUR, kar predstavlja prispevek držav nečlanic (1,2 %),

                              —

                              24,7 milijona EUR, kar predstavlja namenske prejemke iz taks in pristojbin (17,8 %),

                              —

                              1,4 milijona EUR, kar predstavlja druge prihodke agencije (1 %),

                              —

                              1,2 milijona EUR, kar predstavlja druge subvencije (1 %),

                  4.

                  potrjuje, da so prizadevanja za nadzor proračuna v zadevnem proračunskem letu prispevala k visoki ravni izvrševanja proračuna, tj. 98,80 %;

         Obveznosti in prenosi

                  5.

                  na podlagi letnega poročila agencije za leto 2011 ugotavlja, da je agencija v tem letu uporabljala le nediferencirana proračunska sredstva;

                  6.

                  na podlagi poročila Računskega sodišča potrjuje, da je znižanje količnika za Nemčijo junija 2010 povzročilo velik presežek odobrenih proračunskih sredstev za leto 2011 v naslovu I – „Odhodki za uslužbence“ agencije in da so bili približno 3 milijoni EUR (7 % odobrenih proračunskih sredstev) iz naslova I prerazporejeni v različne proračunske vrstice v naslovu III – „Operativni odhodki“, čeprav je njihova stopnja izvrševanja v smislu plačil nizka; poleg tega ugotavlja, da ta velika prerazporeditev med naslovi, ki je močno spremenila strukturo proračuna, ni bila predložena v odobritev upravnemu odboru agencije; poziva agencijo, naj organ za podelitev razrešnice obvesti o sprejetih ukrepih v zvezi s tem, ker je to stanje v nasprotju s proračunskim načelom specifikacije;

                  7.

                  je seznanjen s tem, da so se odobrena proračunska sredstva v naslovu III zaradi prerazporeditve povečala na 13,7 milijona EUR in da je bilo konec leta 2011 7,8 milijona EUR prenesenih v leto 2012, ta znesek pa je predstavljal 56,9 % povečanega zneska; zahteva od agencije, naj organ za podelitev razrešnice obvesti o sprejetih ukrepih za znižanje visoke stopnje prenosov, saj je ta v nasprotju s proračunskim načelom enoletnosti;

                  8.

                  na podlagi poročila o letnih računovodskih izkazih ugotavlja, da je skupna poraba odobrenih proračunskih sredstev dosegla 148 450 344,53 EUR, od česar je bilo 121 966 394,59 EUR porabljenih, 26 483 949,94 EUR sredstev iz namenskih prejemkov pa je bilo v skladu s členom 10 finančne uredbe agencije samodejno prenesenih; ugotavlja, da preneseni znesek predstavlja 17,8 % skupnega zneska; poziva agencijo, naj organ za podelitev razrešnice obvesti o sprejetih ukrepih za znižanje visoke stopnje prenosov, saj je ta v nasprotju s proračunskim načelom enoletnosti; poziva Komisijo, naj čim prej predlaga rešitev za navzkrižje med načelom enoletnosti in nujnostjo financiranja večletnih projektov certificiranja;

         Nadzorni in kontrolni sistemi

                  9.

                  na podlagi poročila Računskega sodišča potrjuje, da mora agencija izboljšati upravljanje osnovnih sredstev; poziva agencijo, naj organ za podelitev razrešnice nemudoma obvesti o sprejetih ukrepih za izboljšanje sistema za popis premoženja in finančnega upravljanja stroškov internih projektov informacijske tehnologije;

                  10.

                  z zaskrbljenostjo ugotavlja, da je imela agencija ob koncu leta 2011 na bančnih računih 55 milijonov EUR (2010: 49 milijonov EUR v samo eni banki); je seznanjen z namero agencije, da na priporočilo Računskega sodišča odpre bančni račun pri vsaj dveh bankah; je seznanjen z njenim načrtom, da v ta namen sproži razpisni postopek s pogajanji v začetku leta 2013; poziva agencijo, naj organ za podelitev razrešnice obvesti o sprejetih ukrepih za zmanjšanje finančnega tveganja;

         Navzkrižje interesov in preglednost

                  11.

                  pozdravlja dejstvo, da je Računsko sodišče izvedlo revizijo, katere cilj je bilo vrednotenje politik in postopkov za obvladovanje navzkrižja interesov v štirih evropskih agencijah, vključno z Evropsko agencijo za varnost v letalstvu, in predstavilo rezultate revizije v posebnem poročilu št. 15/2012;

                  12.

                  obžaluje, da glede na ugotovitve Računskega sodišča agencija po izteku terenskega dela (oktober 2011) ni ustrezno obvladovala navzkrižja interesov; poleg tega obžaluje, da agencija ni imela pravilnika za obvladovanje navzkrižja interesov;

                  13.

                  spominja, da agencija uslužbencem, ki so v preteklosti delali za enega od proizvajalcev letalske opreme, ne sme dovoliti certificiranja letal, pri gradnji katerih so sodelovali prej, saj bi lahko nastalo navzkrižje interesov; ugotavlja, da je do tega prišlo v najmanj enem primeru certificiranja; poudarja, da načelo kolegialnosti pri tehničnih ocenah in v procesu odločanja samo po sebi še ne preprečuje tveganja navzkrižja interesov;

                  14.

                  ugotavlja, da je agencija po reviziji Računskega sodišča in objavi posebnega poročila št. 15/2012 sprejela več ukrepov ter zlasti:

                              —

                              1. avgusta 2012 sprejela spremenjeni kodeks ravnanja za svoje uslužbence, vključno s pravilnikom o darilih in gostoljubnosti ter pravilnikom za preprečevanje in blažitev navzkrižja interesov, ki upošteva priporočila Računskega sodišča in je v skladu s smernicami OECD; ugotavlja, da pravilnik o navzkrižju interesov od vseh vodilnih kadrov, članov izvršnega odbora, uslužbencev na občutljivih položajih in zunanjih strokovnjakov, ki sodelujejo pri osrednjih dejavnostih agencije, zahteva, da izpolnijo izjavo o interesih; zahteva, da se poleg izjav o interesih uslužbencev na spletnem mestu agencije objavijo tudi izjave o interesih vodstvenih kadrov in zunanjih strokovnjakov;

                              —

                              1.avgusta 2012 ustanovila etični odbor, ki bo neodvisno, nepristransko in objektivno ocenil izjave o interesih, ki so jih posredovali uslužbenci agencije, pomagal vodilnemu kadru pri ocenjevanju izpolnjenih obrazcev izjav o interesih in obravnaval vsa sorodna vprašanja, ki mu bodo predložena; ugotavlja, da je etični odbor popolnoma operativen, saj je že sprejel svoj poslovnik, vključno s podrobnimi merili za ocenjevanje izjav o interesih zaposlenih v agenciji; ugotavlja, da člani upravnega odbora ne želijo podpisati izjave o interesih; zahteva ukrepanje v zvezi s tem in poziva agencijo, naj o tem obvesti organ za podelitev razrešnice;

                              —

                              v tem trenutku (januarja 2013) uporablja pravilnik o navzkrižju interesov, tudi z obveznim usposabljanjem, ki ga izvaja zunanji svetovalec za vse uslužbence agencije, ter z rednim uvajanjem za nove uslužbence agencije,

                              —

                              1. avgusta 2012 je bil podoben kodeks ravnanja objavljen za odbor za pritožbe, zunanje podjetje za svetovanje pa bo februarja 2013 podobno usposabljanje organiziralo za člane odbora za pritožbe;

                              —

                              junija 2012 objavila predlog kodeksa ravnanja za upravni odbor; Komisija je s podporo agencije prevzela pobudo pri zagotavljanju, da upravni odbor sprejme ta kodeks ravnanja;

                        zahteva, naj agencija še naprej uresničuje priporočila Računskega sodišča, da se bo izognila navzkrižju interesov v različnih vodstvenih in operativnih strukturah, ter organu za podelitev razrešnice poroča o izvajanju omenjenih pravilnikov in postopkov ter o morebitnih novostih pri obvladovanju navzkrižja interesov;

                  15.

                  poziva agencijo, naj začne v poročilih o dejavnostih objavljati poseben razdelek, v katerem bo opisala ukrepe, sprejete za preprečevanje in obvladovanje navzkrižja interesov, in vanj med drugim vključi:

                              —

                              število preverjenih domnevnih primerov navzkrižja interesov,

                              —

                              število primerov, ko so se nekdanji uslužbenci agencije zaposlili v zasebnem sektorju in se nato znova vrnili v agencijo,

                              —

                              ukrepe, sprejete v posamezni kategoriji primerov,

                              —

                              število sproženih postopkov zaradi kršitve zaupanja in njihove izide,

                              —

                              uporabljene sankcije;

                  16.

                  ugotavlja, da so življenjepisi izvršnega direktorja agencije in štirih drugih direktorjev zdaj objavljeni na spletnem mestu, prav tako pa njihove izjave o interesih; je seznanjen s prizadevanji agencije za večjo preglednost, vendar kljub temu ocenjuje, da bi ta pravila lahko veljala za vse strokovnjake in uslužbence, ki sodelujejo pri certificiranju letal, kot je zapisal že v postopku razrešnice za leto 2010; poziva agencijo, naj organ za podelitev razrešnice čim prej seznani z napredkom, doseženim na tem področju;

                  17.

                  obžaluje, da niti življenjepisi (ki vsebujejo vsaj poklicne izkušnje) niti izjave o interesih članov upravnega odbora in opazovalcev niso javno dostopni na spletnem mestu agencije, kot je zahteval v prejšnjem postopku razrešnice; poziva agencijo in njeno upravo, naj nemudoma ukrepata, da bi rešila to vprašanje;

         Notranja revizija

                  18.

                  na podlagi letnega poročila o notranjih revizijah za leto 2011 potrjuje, da je služba za notranjo revizijo leta 2011 opravila oceno napredka agencije pri izvajanju lastnih priporočil, ki izhajajo iz revizije v zvezi z izvajanjem standardov notranje kontrole Komisije iz leta 2006, nadaljnjega spremljanja v letu 2007, revizije prihodkov in neposrednih stroškov iz leta 2008 ter revizije upravljanja človeških virov iz leta 2009; poleg tega ugotavlja, da je služba za notranjo revizijo potrdila, da je bilo 16 od 18 priporočil ustrezno in učinkovito upoštevanih; poziva agencijo, naj organ za podelitev razrešnice obvešča o ukrepih, ki jih je sprejela, da bi uresničila še preostali dve priporočili;

         Postopki zaposlovanja

                  19.

                  na osnovi letnega poročila o dejavnostih ugotavlja, da je agencija v letu 2011 sklenila 85 novih pogodb o zaposlitvi in da je ob koncu leta zaposlovala skupaj 642 uslužbencev;

                  20.

                  na podlagi poročila Računskega sodišča potrjuje, da mora agencija dodatno izboljšati preglednost postopkov izbora uslužbencev; poziva agencijo, naj organ za podelitev razrešnice obvesti o sprejetih ukrepih za izboljšanje postopkov zaposlovanja;

                  21.

                  opozarja agencijo na pomembnost zagotavljanja ustreznega usposabljanja in meril usposobljenosti za inšpekcijske skupine in vodje skupin; poziva agencijo, naj nadaljuje prizadevanja na tem področju;

                  22.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (7) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 53.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 79, 19.3.2008, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 175.

         (7)  Sprejeta besedila, P7_TA(2013)0134 (glej stran 374 tega Uradnega lista).


title: 2011/853/EU: Sklep Sveta z dne 29. novembra 2011 o podpisu Evropske konvencije o pravnem varstvu storitev, ki temeljijo na pogojnem dostopu ali vključujejo pogojni dostop, v imenu Unije#Evropska konvencija o pravnem varstvu storitev, ki temeljijo na pogojnem dostopu ali vključujejo pogojni dostop

text:
|

2011/853/EU: Sklep Sveta z dne 29. novembra 2011 o podpisu Evropske konvencije o pravnem varstvu storitev, ki temeljijo na pogojnem dostopu ali vključujejo pogojni dostop, v imenu Unije - Evropska konvencija o pravnem varstvu storitev, ki temeljijo na pogojnem dostopu ali vključujejo pogojni dostop

Uradni list L 336 , 20/12/2011 str. 0001 - 0005

		Sklep Svetaz dne 29. novembra 2011o podpisu Evropske konvencije o pravnem varstvu storitev, ki temeljijo na pogojnem dostopu ali vključujejo pogojni dostop, v imenu Unije(2011/853/EU)SVET EVROPSKE UNIJE JE –ob upoštevanju Pogodbe o delovanju Evropske unije in zlasti člena 114 v povezavi s členom 218(5) Pogodbe,ob upoštevanju predloga Evropske komisije,ob upoštevanju naslednjega:(1) Svet je 16. julija 1999 pooblastil Komisijo, da se v imenu Evropske skupnosti v Svetu Evrope pogaja o konvenciji o pravnem varstvu storitev, ki temeljijo na pogojnem dostopu ali vključujejo pogojni dostop.(2) Evropsko konvencijo o pravnem varstvu storitev, ki temeljijo na pogojnem dostopu ali vključujejo pogojni dostop (v nadaljnjem besedilu: Konvencija), je Svet Evrope sprejel 24. januarja 2001.(3) Konvencija vzpostavlja normativni okvir, ki je skoraj enak tistemu iz Direktive 98/84/ES Evropskega parlamenta in Sveta z dne 20. novembra 1998 o pravnem varstvu storitev, ki temeljijo na pogojnem dostopu ali vključujejo pogojni dostop [1].(4) Konvencija je začela veljati 1. julija 2003 in je na voljo za podpis Uniji in njenim državam članicam.(5) S podpisom Konvencije bi lahko uporabo določb, podobnih tistim iz Direktive 98/84/ES, razširili prek meja Unije in oblikovali zakonodajo o storitvah, ki temeljijo na pogojnem dostopu, ki bi se uporabljala po vsej evropski celini.(6) Unija s sprejetjem Direktive 98/84/ES izvaja notranjo pristojnost na področjih, ki jih ureja Konvencija, razen kar zadeva člena 6 in 8 Konvencije, kolikor se člen 8 nanaša na ukrepe iz člena 6. Konvencijo bi zato morale podpisati tako Unija kot tudi njene države članice.(7) Konvencijo bi bilo treba podpisati v imenu Unije, s pridržkom njene sklenitve –SPREJEL NASLEDNJI SKLEP:Člen 1Podpis Evropske konvencije o pravnem varstvu storitev, ki temeljijo na pogojnem dostopu ali vključujejo pogojni dostop, se odobri v imenu Unije, s pridržkom sklenitve Konvencije.Besedilo Konvencije je priloženo k temu sklepu.Člen 2Predsednik Sveta je pooblaščen, da imenuje osebo(-e), pooblaščeno(-e) za podpis Konvencije v imenu Unije.Člen 3Ta sklep začne veljati na dan sprejetja.V Bruslju, 29. novembra 2011Za SvetPredsednicaK. Szumilas[1] UL L 320, 28.11.1998, str. 54.--------------------------------------------------PREVODEvropska konvencija o pravnem varstvu storitev, ki temeljijo na pogojnem dostopu ali vključujejo pogojni dostopPREAMBULADržave članice Sveta Evrope, druge države in Evropska skupnost, podpisnice te konvencije –ker je cilj Sveta Evrope doseči večjo enotnost med njegovimi člani;ob upoštevanju Priporočila št. R (91) 14 Odbora ministrov o pravnem varstvu kodiranih televizijskih storitev;ker je piratstvo dekodirne opreme za kodirane storitve v Evropi še vedno težava;ob upoštevanju, da so se nove vrste storitev in naprav, ki vključujejo pogojni dostop, ter nove oblike protipravnega dostopa do njih začele pojavljati po sprejetju zgoraj navedenega priporočila;ob upoštevanju velike neskladja v evropskih državah glede zakonodaje, ki ureja varstvo storitev, ki temeljijo na pogojnem dostopu ali vključujejo pogojni dostop;ob upoštevanju, da protipraven dostop ogroža ekonomsko upravičenost ustanov, ki opravljajo storitve s področja radiodifuzije in storitve informacijske družbe, in zato lahko negativno vpliva na raznolikost programov in storitev, ki so na voljo javnosti;v prepričanju, da je treba imeti skupno politiko za varstvo storitev, ki temeljijo na pogojnem dostopu ali vključujejo pogojni dostop;v prepričanju, da so kazenske, upravne ali druge sankcije lahko učinkovite pri preprečevanju protipravnih dejavnosti zoper storitve, ki temeljijo na pogojnem dostopu;ob upoštevanju, da bi bilo treba posebno pozornost nameniti nezakonitim dejavnostim, ki se izvajajo v komercialne namene;ob upoštevanju veljavnih mednarodnopravnih instrumentov, ki vsebujejo določbe o varstvu storitev, ki temeljijo na pogojnem dostopu ali vključujejo pogojni dostop –SO SE DOGOVORILE O NASLEDNJEM:ODDELEK ISPLOŠNE DOLOČBEČlen 1Predmet in namenTa konvencija zadeva storitve s področja radiodifuzije in storitve informacijske družbe, ki se ponujajo proti za plačilo in temeljijo na pogojnem dostopu ali vključujejo pogojni dostop. Namen te konvencije je na ozemlju pogodbenic prepovedati nekatere dejavnosti, ki omogočajo nedovoljen dostop do storitev, ki so predmet varstva, in približati zakonodajo pogodbenic na tem področju.Člen 2OpredelitveV tej konvenciji:(a) "zaščitena storitev" pomeni katero koli naslednjo storitev, pod pogojem, da se opravlja za plačilo in temelji na pogojnem dostopu:- storitve televizijskih programov, kakor so opredeljene v členu 2 spremenjene Evropske konvencije o čezmejni televiziji,- storitve radijskega razširjanja programskih vsebin, ki pomenijo vsak prenos radijskih programov po žicah ali po zraku, vključno prek satelitov, ki so namenjeni sprejemu javnosti,- storitve informacijske družbe, ki se z elektronskimi sredstvi in na zahtevo posameznega prejemnika storitev ponujajo na daljavo,ali zagotavljanje pogojnega dostopa do zgornjih storitev, ki se šteje kot samostojna storitev;(b) "pogojni dostop" pomeni vsak tehnični ukrep in/ali ureditev, s katerima je s predhodnim posamičnim dovoljenjem pogojen dostop v razumljivi obliki do storitev iz odstavka (a) tega člena;(c) "naprava za pogojni dostop" pomeni vsako opremo, programsko opremo in/ali ureditev, namenjeno ali prilagojeno temu, da v razumljivi obliki omogoči dostop do zaščitene storitve iz odstavka (a) tega člena;d) "nezakonita naprava" pomeni vsako opremo, programsko opremo in/ali ureditev, namenjeno ali prilagojeno temu, da v razumljivi obliki omogoči dostop do zaščitene storitve iz odstavka (a) tega člena, brez dovoljenja ponudnika storitev.Člen 3UpravičenciTa konvencija velja za vse fizične ali pravne osebe, ki ponujajo zaščiteno storitev, kakor je opredeljena v zgornjem členu 2(a), ne glede na njihovo državljanstvo in vprašanje, ali spadajo ali ne v pristojnost katere od pogodbenic.ODDELEK IINEDOVOLJENE DEJAVNOSTIČlen 4KršitveNa ozemlju pogodbenic so protipravne naslednje dejavnosti:(a) izdelava ali proizvodnja nezakonitih naprav v komercialne namene;(b) uvoz nezakonitih naprav v komercialne namene;(c) distribucija nezakonitih naprav v komercialne namene;(d) prodaja ali najem nezakonitih naprav v komercialne namene;(e) posest nezakonitih naprav v komercialne namene;(f) namestitev, vzdrževanje ali zamenjava nezakonitih naprav v komercialne namene;(g) pospeševanje prodaje, trženje ali oglaševanje nezakonitih naprav.Vsaka pogodbenica lahko kadar koli z izjavo, naslovljeno na generalnega sekretarja Sveta Evrope, razglasi, da bo prepovedala tudi dejavnosti, ki niso navedene v prvem odstavku tega člena.ODDELEK IIISANKCIJE IN PRAVNA SREDSTVAČlen 5Sankcije za nedovoljene dejavnostiPogodbenice sprejmejo ukrepe, s katerimi se za protipravne dejavnosti iz člena 4 predvidijo kazenske, upravne ali druge sankcije. Taki ukrepi morajo biti učinkoviti, odvračilni in sorazmerni glede na možni učinek protipravne dejavnosti.Člen 6Ukrepi za zaplemboPogodbenice sprejmejo take ustrezne ukrepe, ki bi lahko bili potrebni, da se zagotovijo zaseg in zaplemba bodisi nezakonitih naprav bodisi promocijskega, marketinškega ali reklamnega gradiva, uporabljenega za storitev kaznivega dejanja, ter zaplemba vsega zaslužka ali finančnega dobička, pridobljenega s protipravno dejavnostjo.Člen 7Civilni postopkiPogodbenice sprejmejo potrebne ukrepe, s katerimi zagotovijo, da imajo izvajalci zaščitenih storitev, katerih interesi so bili prizadeti s protipravno dejavnostjo iz člena 4, dostop do ustreznih pravnih sredstev, ki zlasti vključujejo vložitev odškodninske tožbe, pridobitev začasne odredbe ali drugega zaščitnega ukrepa ter po potrebi tudi zahtevo po odvzemu nezakonitih naprav iz trgovinskega prometa.ODDELEK IVIZVAJANJE IN SPREMEMBEČlen 8Mednarodno sodelovanjePogodbenice se zavežejo, da si bodo medsebojno pomagale pri izvajanju te konvencije. Pogodbenice si v skladu z določbami ustreznih mednarodnih instrumentov o mednarodnem sodelovanju na kazenskem ali upravnem področju in svojem nacionalnem pravu med seboj zagotovijo čim širše ukrepe za sodelovanje pri poizvedbah in sodnih postopkih v zvezi s kazenskimi ali upravnimi kršitvami, določenimi v skladu s to konvencijo.Člen 9Večstranska posvetovanja1. Pogodbenice v dveh letih po začetku veljavnosti te konvencije, nato pa vsaki dve leti in vedno, kadar ena pogodbenica to zahteva, izvedejo večstranska posvetovanja v Svetu Evrope, da preučijo uporabo te konvencije ter potrebo po razširitvi ali spremembi katere od njenih določb, zlasti v zvezi z opredelitvami iz člena 2. Ta posvetovanja se bodo izvajala na sestankih, ki jih skliče generalni sekretar Sveta Evrope.2. Vsako pogodbenico lahko na večstranskih posvetovanjih zastopa eden ali več predstavnikov. Vsaka pogodbenica ima pravico do glasovanja. Vsaka država pogodbenica te konvencije ima en glas. Evropska skupnost o vprašanjih, ki spadajo v njeno pristojnost, uresničuje svojo pravico do glasovanja in izraža število glasov, ki je enako številu njenih držav članic, ki so pogodbenice te konvencije. Evropska skupnost ne glasuje, če glasovanje zadeva vprašanje zunaj njene pristojnosti.3. Vsako državo iz odstavka 1 člena 12 ali Evropsko skupnost, ki ni pogodbenica te konvencije, lahko na posvetovalnih sestankih zastopa opazovalec.4. Pogodbenice po vsakem posvetovanju Odboru ministrov Sveta Evrope poročajo o posvetovanju glede konvencije in njenem delovanju, po potrebi tudi o predlogih za spremembo Konvencije.5. Ob upoštevanju določb te konvencije pogodbenice sestavijo svoj poslovnik za posvetovalne sestanke.Člen 10Spremembe1. Vsaka pogodbenica lahko predlaga spremembe te konvencije.2. O vsakem predlogu spremembe se uradno obvesti generalnega sekretarja Sveta Evrope, ta pa ga predloži državam članicam Sveta Evrope, drugim državam pogodbenicam Evropske kulturne konvencije, Evropski skupnosti in vsaki državi nečlanici, ki je pristopila k tej konvenciji ali je bila k pristopu povabljena v skladu z določbami iz člena 13.3. Vsaka sprememba, predlagana v skladu z določbami iz prejšnjega odstavka, se v šestih mesecih od datuma, ko jo je generalni sekretar predložil, preuči na sestanku za večstransko posvetovanje, na katerem se ta sprememba lahko sprejme z dvotretjinsko večino držav, ki so ratificirale Konvencijo.4. Besedilo, sprejeto na sestanku za večstransko posvetovanje, se predloži Odboru ministrov v odobritev. Besedilo spremembe se po odobritvi predloži v sprejetje pogodbenicam.5. Vsaka sprememba začne veljati trideseti dan po tem, ko so vse pogodbenice obvestile generalnega sekretarja, da so jo sprejele.6. Odbor ministrov lahko na podlagi priporočila, oblikovanega na sestanku za večstransko posvetovanje, z večino iz člena 20(d) Statuta Sveta Evrope in na podlagi soglasja predstavnikov pogodbenic, ki imajo pravico do zasedanja v Odboru, odloči, da začne posamezna sprememba veljati po poteku dveh let od datuma njene predložitve v sprejetje, razen če je ena od pogodbenic generalnega sekretarja Sveta Evrope uradno obvestila, da nasprotuje začetku veljavnosti navedene spremembe. V primeru predložitve uradnega obvestila o nasprotovanju začne sprememba veljati prvi dan meseca, ki sledi datumu, ko pogodbenica Konvencije, ki je predložila uradno obvestilo o nasprotovanju, pri generalnem sekretarju Sveta Evrope deponira listino o sprejetju.7. Če Odbor ministrov spremembo odobri, vendar še ni začela veljati v skladu z odstavkoma 5 ali 6, država ali Evropska skupnost ne sme izraziti soglasja, da jo Konvencija zavezuje, ne da bi obenem sprejela to spremembo.Člen 11Razmerje do drugih konvencij ali sporazumov1. Ta konvencija ne posega v pravice in obveznosti, ki izhajajo iz večstranskih mednarodnih konvencij o posebnih vprašanjih.2. Pogodbenice Konvencije lahko med seboj sklepajo dvostranske ali večstranske sporazume o vprašanjih, ki jih ureja ta konvencija, da bi dopolnile ali okrepile njene določbe ali olajšale izvajanje načel, ki jih uvaja.3. Če so pogodbenice (dve ali več) že sklenile sporazum ali pogodbo za urejanje vprašanja, zajetega v tej konvenciji, ali če so glede urejanja tega vprašanja sklenile kak drug dogovor, lahko ta sporazum, pogodbo ali dogovor uporabijo namesto te konvencije, če se s tem olajša mednarodno sodelovanje.4. Pogodbenice, ki so članice Evropske skupnosti, v medsebojnih odnosih uporabljajo pravila Skupnosti, in ne uporabljajo pravil, ki izhajajo iz te konvencije, razen če na ravni Skupnosti ni pravila, ki bi urejalo določeno zadevno vprašanje.ODDELEK VKONČNE DOLOČBEČlen 12Podpis in začetek veljavnosti1. Ta konvencija je na voljo za podpis držav članic Sveta Evrope in drugih držav pogodbenic Evropske kulturne konvencije ter Evropske skupnosti. Te države in Evropska skupnost lahko izrazijo soglasje, da se zavezujejo s:(a) podpisom brez pridržka do ratifikacije, sprejetja ali odobritve, ali(b) podpisom s pridržkom glede ratifikacije, sprejetja ali odobritve, ki mu sledijo ratifikacija, sprejetje ali odobritev.2. Listine o ratifikaciji, sprejetju ali odobritvi se deponirajo pri generalnem sekretarju Sveta Evrope.3. Ta konvencija začne veljati prvi dan v mesecu po poteku treh mesecev od datuma, ko tri države izrazijo svojo privolitev, da jih Konvencija zavezuje v skladu z določbami prejšnjega odstavka.4. Za vsako državo podpisnico ali Evropsko skupnost, ki naknadno izrazi svojo privolitev, da jo Konvencija zavezuje, ta začne veljati prvi dan v mesecu, ki sledi poteku treh mesecev od datuma izražene privolitve, da jo Konvencija zavezuje v skladu z določbami iz odstavka 1.Člen 13Pristop držav nečlanic h Konvenciji1. Odbor ministrov Sveta Evrope lahko po začetku veljavnosti te konvencije po posvetovanju s pogodbenicami Konvencije povabi vsako državo, ki ni navedena v odstavku 1 člena 12, da pristopi k tej konvenciji s sklepom, sprejetim z večino iz člena 20(d) Statuta Sveta Evrope in s soglasjem predstavnikov držav pogodbenic, ki imajo pravico do zasedanja v Odboru.2. Za vsako državo pristopnico začne Konvencija veljati prvi dan v mesecu po poteku treh mesecev od datuma, ko je bila deponirana listina o pristopu pri generalnem sekretarju Sveta Evrope.Člen 14Območje uporabe1. Vsaka država ali Evropska skupnost lahko ob podpisu ali deponiranju svoje listine o ratifikaciji, sprejetju, odobritvi ali pristopu navede ozemlje ali ozemlja, za katera velja ta konvencija.2. Vsaka država ali Evropska skupnost lahko kadar koli kasneje z izjavo, naslovljeno na generalnega sekretarja Sveta Evrope, razširi uporabo te konvencije na katero koli drugo ozemlje, navedeno v izjavi. Za to ozemlje začne Konvencija veljati prvi dan v mesecu po poteku treh mesecev od datuma, ko generalni sekretar prejme to izjavo.3. Z uradnim obvestilom generalnemu sekretarju Sveta Evrope se lahko umakne vsaka izjava v skladu s prejšnjima odstavkoma za katero koli ozemlje, navedeno v takšni izjavi. Umik začne veljati prvi dan v mesecu po poteku treh mesecev od datuma, ko generalni sekretar prejme to uradno obvestilo.Člen 15PridržkiKonvencija ne dovoljuje pridržkov.Člen 16Reševanje sporovPogodbenice si v primeru spora o razlagi ali uporabi te konvencije prizadevajo za sporazumno rešitev spora s pogajanjem ali na kateri koli drug miroljuben način, ki ga same izberejo, vključno s predložitvijo spora arbitražnemu sodišču, ki sprejme odločbe, ki so za pogodbenice zavezujoče.Člen 17Odstop od Konvencije1. Vsaka pogodbenica lahko kadar koli odstopi od te konvencije z uradnim obvestilom generalnemu sekretarju Sveta Evrope.2. Takšen odstop začne učinkovati prvi dan v mesecu po izteku treh mesecev od datuma, ko generalni sekretar prejme uradno obvestilo o odstopu.Člen 18Uradna obvestilaGeneralni sekretar Sveta Evrope države članice Sveta Evrope, druge države pogodbenice Evropske kulturne konvencije, Evropsko skupnost in vsako državo, ki je pristopila k tej konvenciji, uradno obvesti o:(a) vsakem podpisu v skladu s členom 12;(b) deponiranju vsake listine o ratifikaciji, sprejetju, odobritvi ali pristopu v skladu s členoma 12 ali 13;(c) vsakem datumu začetka veljavnosti te konvencije v skladu s členoma 12 in 13;(d) vsaki izjavi v skladu s členom 4;(e) vsakem predlogu spremembe v skladu s členom 10;(f) vsakem drugem dejanju, uradnem obvestilu ali sporočilu v zvezi s to konvencijo.V potrditev tega so spodaj podpisani, ki so bili v ta namen pravilno pooblaščeni, podpisali to konvencijo.Sestavljeno v Strasbourgu, dne štiriindvajsetega januarja leta dva tisoč ena, v angleškem in francoskem jeziku, pri čemer sta obe besedili enako verodostojni, v enem samem izvodu, ki se deponira v arhivih Sveta Evrope. Generalni sekretar Sveta Evrope pošlje overjene kopije vsaki državi članici Sveta Evrope, drugim državam pogodbenicam Evropske kulturne konvencije, Evropski skupnosti in vsaki državi, ki je bila povabljena, da pristopi k tej konvenciji.--------------------------------------------------


title: 2013/106/EU: Sklep Evropskega sveta z dne 11. maja 2012 o preučitvi – s strani konference predstavnikov vlad držav članic – spremembe Pogodb, ki jih predlaga irska vlada v obliki Protokola o pomislekih irskega naroda o Lizbonski pogodbi, ki se bo priložil Pogodbi o Evropski uniji in Pogodbi o delovanju Evropske unije, ter o tem, da se ne skliče Konvencija#Protokol o pomislekih irskega naroda o Lizbonski pogodbi

text:
               2.3.2013

               SL

               Uradni list Evropske unije

               L 60/129

         SKLEP EVROPSKEGA SVETA
   z dne 11. maja 2012
   o preučitvi – s strani konference predstavnikov vlad držav članic – spremembe Pogodb, ki jih predlaga irska vlada v obliki Protokola o pomislekih irskega naroda o Lizbonski pogodbi, ki se bo priložil Pogodbi o Evropski uniji in Pogodbi o delovanju Evropske unije, ter o tem, da se ne skliče Konvencija
   (2013/106/EU)
   EVROPSKI SVET JE –
   ob upoštevanju Pogodbe o Evropski uniji in zlasti člena 48(3) Pogodbe,
   ob upoštevanju predloga spremembe Pogodb, ki ga je 20. julija 2011 irska vlada predložila Svetu, Svet pa ga je nato 12. oktobra 2011 predložil Evropskemu svetu,
   ob upoštevanju odobritve Evropskega parlamenta, da se ne skliče Konvencija (1),
   ob upoštevanju mnenja Evropskega parlamenta (2),
   po uradni obvestitvi nacionalnih parlamentov o predlogu,
   ob upoštevanju mnenja Evropske komisije (3),
   ob upoštevanju naslednjega:

               (1)

               Voditelji držav ali vlad 27 držav članic Evropske unije, ki so se sestali v okviru Evropskega sveta, so na zasedanju 18. in 19. junija 2009 sprejeli Sklep o pomislekih irskega naroda o Lizbonski pogodbi in izjavili, da bodo ob sklenitvi naslednje pristopne pogodbe določbe navedenega sklepa vključili v protokol, ki bo v skladu z njihovimi ustavnimi pravili priložen Pogodbi o Evropski uniji (PEU) in Pogodbi o delovanju Evropske unije (PDEU).

               (2)

               Irska vlada je 20. julija 2011 v skladu s prvim stavkom člena 48(2) PEU predlagala spremembo Pogodb v obliki Protokola o pomislekih irskega naroda o Lizbonski pogodbi.

               (3)

               Svet je 12. oktobra 2011 v skladu s tretjim stavkom člena 48(2) PEU predlog irske vlade predložil Evropskemu svetu. O njem so bili uradno obveščeni tudi nacionalni parlamenti.

               (4)

               Evropski svet je na zasedanju 23. oktobra 2011 v skladu s prvim pododstavkom člena 48(3) PEU odločil, da se bo o predlaganih spremembah posvetoval z Evropskim parlamentom in Komisijo. Prav tako je v skladu z drugim pododstavkom člena 48(3) PEU odločil, da bo prosil za odobritev Evropskega parlamenta, da se ne skliče Konvencija, saj meni, da obseg predlaganih sprememb tega ne upravičuje.

               (5)

               Evropski parlament je 18. aprila 2012 sprejel pozitivno mnenje o predlaganih spremembah. Prav tako je odobril, da se ne skliče Konvencija, saj obseg predlaganih sprememb tega ne upravičuje. Komisija je 4. maja 2012 sprejela pozitivno mnenje o predlaganih spremembah.

               (6)

               Zato je ustrezno, da Evropski svet v skladu z drugim pododstavkom člena 48(3) PEU odloči, da bi morala konferenca predstavnikov vlad držav članic preučiti spremembe, ki jih predlaga irska vlada, določiti mandat konference in skleniti, da se Konvencija ne skliče –

         SPREJEL NASLEDNJI SKLEP:
   Člen 1
   Evropski svet je odločil, da konferenca predstavnikov vlad držav članic preuči spremembe, ki jih predlaga irska vlada v obliki Protokola o pomislekih irskega naroda o Lizbonski pogodbi, ki se bo priložil Pogodbi o Evropski uniji in Pogodbi o delovanju Evropske unije, in sicer kot besedilo, ki je priloženo temu sklepu, ki določa mandat navedene konference. Ob upoštevanju obsega predlaganih sprememb se v skladu s členom 48(3) Pogodbe o Evropski uniji Konvencija ne skliče.
   Člen 2
   Ta sklep začne veljati na dan njegovega sprejetja.

      V Bruslju, 11. maja 2012

            Za Evropski svet

            Predsednik

         H. VAN ROMPUY

      (1)  Odobritev z dne 18. aprila 2012 (še ni objavljeno v Uradnem listu).

      (2)  Mnenje z dne 18. aprila 2012 (še ni objavljeno v Uradnem listu).

      (3)  Mnenje z dne 4. maja 2012 (še ni objavljeno v Uradnem listu).

      PROTOKOL
      o pomislekih irskega naroda o Lizbonski pogodbi
      KRALJEVINA BELGIJA,
      REPUBLIKA BOLGARIJA,
      ČEŠKA REPUBLIKA,
      KRALJEVINA DANSKA,
      ZVEZNA REPUBLIKA NEMČIJA,
      REPUBLIKA ESTONIJA,
      IRSKA,
      HELENSKA REPUBLIKA,
      KRALJEVINA ŠPANIJA,
      FRANCOSKA REPUBLIKA,
      ITALIJANSKA REPUBLIKA,
      REPUBLIKA CIPER,
      REPUBLIKA LATVIJA,
      REPUBLIKA LITVA,
      VELIKO VOJVODSTVO LUKSEMBURG,
      MADŽARSKA,
      MALTA,
      KRALJEVINA NIZOZEMSKA,
      REPUBLIKA AVSTRIJA,
      REPUBLIKA POLJSKA,
      PORTUGALSKA REPUBLIKA,
      ROMUNIJA,
      REPUBLIKA SLOVENIJA,
      SLOVAŠKA REPUBLIKA,
      REPUBLIKA FINSKA,
      KRALJEVINA ŠVEDSKA,
      ZDRUŽENO KRALJESTVO VELIKE BRITANIJE IN SEVERNE IRSKE,
      v nadaljnjem besedilu: VISOKE POGODBENICE, so se –
      OB SKLICEVANJU na Sklep voditeljev držav ali vlad 27 držav članic Evropske unije, ki so se sestali v okviru Evropskega sveta 18. in 19. junija 2009, o pomislekih irskega naroda o Lizbonski pogodbi,
      OB SKLICEVANJU na izjavo voditeljev držav ali vlad, ki so se 18. in 19. junija 2009 sestali v okviru Evropskega sveta, da bodo ob sklenitvi naslednje pristopne pogodbe določbe navedenega sklepa vključili v protokol, ki bo v skladu z ustavnimi pravili držav članic priložen Pogodbi o Evropski uniji in Pogodbi o delovanju Evropske unije,
      OB UGOTOVITVI, da so visoke pogodbenice podpisale Pogodbo med visokimi pogodbenicami in Republiko Hrvaško o pristopu Republike Hrvaške k Evropski uniji –
      DOGOVORILE o naslednjih določbah, ki bodo priložene Pogodbi o Evropski uniji in Pogodbi o delovanju Evropske unije:
      NASLOV I

         PRAVICA DO ŽIVLJENJA, DRUŽINA IN IZOBRAŽEVANJE

      Člen 1
      Lizbonska pogodba, ki podeljuje Listini Evropske unije o temeljnih pravicah pravni status, ali določbe te pogodbe v zvezi z območjem svobode, varnosti in pravice v ničemer ne vplivajo na področje uporabe in uveljavljanje varstva pravice do življenja iz člena 40.3.1, 40.3.2 in 40.3.3, varstva družine iz člena 41 in varstva pravic do izobraževanja v členih 42 ter 44.2.4 in 44.2.5 irske ustave.
      NASLOV II

         OBDAVČITEV

      Člen 2
      Lizbonska pogodba v ničemer in za nobeno državo članico ne spreminja obsega ali uveljavljanja pristojnosti Evropske unije v zvezi z obdavčitvijo.
      NASLOV III

         VARNOST IN OBRAMBA

      Člen 3
      Dejavnosti Unije na mednarodnem prizorišču temeljijo na načelih demokracije, pravne države, univerzalnosti in nedeljivosti človekovih pravic in temeljnih svoboščin, spoštovanju človekovega dostojanstva, načelih enakosti in solidarnosti ter na spoštovanju načel Ustanovne listine Združenih narodov in mednarodnega prava.
      Skupna varnostna in obrambna politika Unije je sestavni del skupne zunanje in varnostne politike ter Uniji zagotavlja operativne zmogljivosti za misije zunaj njenih meja za ohranjanje miru, preprečevanje konfliktov in krepitev mednarodne varnosti v skladu z načeli Ustanovne listine Združenih narodov.
      Ne posega v varnostno in obrambno politiko držav članic, vključno z Irsko, niti v obveznosti držav članic.
      Lizbonska pogodba ne vpliva na irsko tradicionalno politiko vojaške nevtralnosti niti vanjo ne posega.
      Države članice, vključno z Irsko, bodo v duhu solidarnosti in brez poseganja v tradicionalno politiko vojaške nevtralnosti določile vrsto pomoči ali podpore posamezni državi članici, na katero je izvršen teroristični napad ali je žrtev oboroženega napada na njeno ozemlje.
      Vsako odločitev o prehodu na skupno obrambo bo moral soglasno sprejeti Evropski svet. Države članice, vključno z Irsko, se bodo v skladu z določbami Lizbonske pogodbe in svojimi zadevnimi ustavnimi pravili odločile, ali bodo sprejele skupno obrambo ali ne.
      Ta naslov v ničemer ne vpliva na stališče ali politiko katere koli druge države članice o varnosti in obrambi niti v to stališče ali politiko ne posega.
      Prav tako se vsaka država članica v skladu z določbami Lizbonske pogodbe in svojimi notranjepravnimi zahtevami sama odloči, ali bo sodelovala v stalnem strukturnem sodelovanju ali Evropski obrambni agenciji.
      Lizbonska pogodba ne predvideva ustanovitve evropske vojske ali nabora za kakršno koli vojaško formacijo.
      Ravno tako ne vpliva na pravico Irske ali katere koli druge države članice, da določi naravo in obseg svoje obrambe ter sredstev, ki jih nameni za varnost, in naravo svojih obrambnih zmogljivosti.
      Irska oziroma vsaka država članica bo v skladu s svojimi notranjepravnimi zahtevami sama odločila, ali bo sodelovala v kateri koli vojaški operaciji.
      NASLOV IV

         KONČNE DOLOČBE

      Člen 4
      Protokol bo na voljo za podpis visokim pogodbenicam do 30. junija 2012.
      Visoke pogodbenice in Republika Hrvaška, v primeru, če ta protokol še ne začne veljati na dan pristopa Republike Hrvaške k Evropski uniji, ratificirajo ta protokol v skladu s svojimi ustavnimi pravili. Listine o ratifikaciji se deponirajo pri vladi Italijanske republike.
      Ta Protokol, če je to mogoče, začne veljati 30. junija 2013, če so bile deponirane vse listine o ratifikaciji, sicer pa prvi dan meseca, ki sledi deponiranju listine o ratifikaciji zadnje države članice.
      Člen 5
      Ta protokol, sestavljen v enem izvirniku v angleškem, bolgarskem, češkem, danskem, estonskem, finskem, francoskem, grškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna, se deponira v arhivu vlade Italijanske republike, ki bo poslala overjeno kopijo vladam drugih držav članic.
      Ko postane Republika Hrvaška v skladu s členom 2 Akta o pogojih pristopa Republike Hrvaške zavezana s tem protokolom, se hrvaško besedilo tega protokola, ki je enako verodostojno kot besedila iz prvega odstavka, prav tako deponira v arhivu vlade Italijanske republike, ki bo poslala overjeno kopijo vsem vladam drugih držav članic.

         V POTRDITEV TEGA so spodaj podpisani pooblaščenci podpisali ta protokol.
         Съставено в Брюксел на тринадесети юни две хиляди и дванадесета година.
         Hecho en Bruselas, el trece de junio de dos mil doce.
         V Bruselu dne třináctého června dva tisíce dvanáct.
         Udfærdiget i Bruxelles den trettende juni to tusind og tolv.
         Geschehen zu Brüssel am dreizehnten Juni zweitausendzwölf.
         Kahe tuhande kaheteistkümnenda aasta juunikuu kolmeteistkümnendal päeval Brüsselis.
         Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.
         Done at Brussels on the thirteenth day of June in the year two thousand and twelve.
         Fait à Bruxelles, le treize juin deux mille douze.
         Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.
         Fatto a Bruxelles, addì tredici giugno duemiladodici.
         Briselē, divi tūkstoši divpadsmitā gada trīspadsmitajā jūnijā.
         Priimta du tūkstančiai dvyliktų metų birželio tryliktą dieną Briuselyje.
         Kelt Brüsszelben, a kétezer-tizenkettedik év június havának tizenharmadik napján.
         Magħmul fi Brussell, fit-tlettax-il jum ta’ Ġunju tas-sena elfejn u tnax.
         Gedaan te Brussel, de dertiende juni tweeduizend twaalf.
         Sporządzono w Brukseli dnia trzynastego czerwca roku dwa tysiące dwunastego.
         Feito em Bruxelas, em treze de junho de dois mil e doze.
         Întocmit la Bruxelles la treisprezece iunie două mii doisprezece.
         V Bruseli dňa trinásteho júna dvetisícdvanásť.
         V Bruslju, dne trinajstega junija leta dva tisoč dvanajst.
         Tehty Brysselissä kolmantenatoista päivänä kesäkuuta vuonna kaksituhattakaksitoista.
         Som skedde i Bryssel den trettonde juni tjugohundratolv.

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
            Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

            За Република България

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            Magyarország részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/554/EU: Sklep Evropskega parlamenta z dne 10. maja 2012 o razrešnici glede izvrševanja splošnega proračuna Evropske unije za proračunsko leto 2010, oddelek IV – Sodišče Evropske unije#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek IV – Sodišče Evropske unije

text:
               17.10.2012

               SL

               Uradni list Evropske unije

               L 286/100

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja splošnega proračuna Evropske unije za proračunsko leto 2010, oddelek IV – Sodišče Evropske unije
   (2012/554/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2010 (1),

               —

               ob upoštevanju zaključnega računa Evropske unije za proračunsko leto 2010 (COM(2011) 473 – C7-0259/2011) (2),

               —

               ob upoštevanju letnega poročila Sodišča Evropske unije organu za podelitev razrešnice o opravljenih notranjih revizijah v letu 2010,

               —

               ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0088/2012),

               1.

               sodnemu tajniku Sodišča Evropske unije podeli razrešnico glede izvrševanja proračuna za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 64, 12.3.2010.

      (2)  UL C 332, 14.11.2011, str. 1.

      (3)  UL C 326, 10.11.2011, str. 1.

      (4)  UL C 332, 14.11.2011, str. 134.

      (5)  UL L 248, 16.9.2002, str. 1.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek IV – Sodišče Evropske unije
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2010 (1),

                  —

                  ob upoštevanju zaključnega računa Evropske unije za proračunsko leto 2010 (COM(2011) 473 – C7-0259/2011) (2),

                  —

                  ob upoštevanju letnega poročila Sodišča Evropske unije organu za podelitev razrešnice o opravljenih notranjih revizijah v letu 2010,

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

                  —

                  ob upoštevanju člena 314(10) ter členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0088/2012),

                  1.

                  poudarja, da je Računsko sodišče v svojem letnem poročilu za 2010 ugotovilo: da „nima nobenih opažanj v zvezi s Sodiščem Evropske unije“ (točka 7.23);

                  2.

                  pozdravlja, da je Računsko sodišče na podlagi svojega revizijskega dela menilo, da v plačilih za upravne in druge odhodke institucij in organov kot celoti za proračunsko leto, ki se je končalo 31. decembra 2010, ni bilo pomembnih napak; najverjetnejša stopnja napak je na področju upravnih odhodkov na splošno ocenjena na 0,4 % (točki 7.9 in 7.10);

                  3.

                  ugotavlja, da je Sodišče leta 2010 razpolagalo z odobritvami za prevzem obveznosti v skupnem znesku 331 000 000 EUR (318 000 000 EUR leta 2009) in da je bila stopnja izvrševanja teh odobritev 97,9 % (98,5 % leta 2009); poudarja, da je proračun Sodišča zgolj upravni, saj porabi 75 % sredstev za zaposlene v instituciji in 25 % za nepremičnine, pohištvo, opremo in razne odhodke iz poslovanja;

                  4.

                  opozarja, da so bili leta 2009 nadzorni in kontrolni sistemi Sodišča natančno ocenjeni; poudarja, da je Računsko sodišče ugotovilo, da so obstoječi nadzorni in kontrolni sistemi delovali učinkovito, da bi lahko odkrili napake in morebitne izjeme;

                  5.

                  opozarja tudi, da je Računsko sodišče leta 2009 ugotovilo, da Sodišče ni predvidelo poteka okvirne pogodbe; je seznanjen s pojasnili, ki jih je Sodišče navedlo v letnem poročilu o dejavnostih za leto 2010 (6) v zvezi z zakonitostjo izbranega postopka; ugotavlja, da bi moralo izboljšanje upravljanja podatkov v zvezi s pogodbami v integriranem sistemu upravljanja SAP (orodje za proračunsko in finančno upravljanje) v prihodnosti omogočiti izogibanje takšnim razmeram;

                  6.

                  z zadovoljstvom ugotavlja, da je direktorat za tolmačenje upošteval priporočila notranjega revizorja glede upravljanja tolmačenja in stroškov, povezanih z zunanjimi tolmači, in da bo dobro delovanje v prihodnje še preverjeno;

                  7.

                  je seznanjen s tem, da je generalni direktorat za infrastrukturo leta 2009 pripravil akcijski načrt za izpolnitev glavnih priporočil notranjega revizorja v zvezi z upravljanjem in shranjevanjem umetniških del; želi biti v letnem poročilu o dejavnostih za leto 2011 obveščen o doseženem napredku;

                  8.

                  ugotavlja, da je pristojna služba izvedla dve notranji reviziji glede upravljanja denarnih sredstev, bančnih računov, izvrševanja plačil in tudi dnevnic; želi biti obveščen o izvajanju priporočil v okviru letnega poročila o dejavnostih;

                  9.

                  se veseli dejstva, da je razvoj aplikacije „e-Curia“, ki omogoča elektronsko vložitev in obveščanje o postopkovnih dokumentih, leta 2010 prešel v testno fazo, pri čemer sodelujeta dve državi članici; aplikacija e-Curia naj bi v končni fazi omogočila odstranitev večjega dela izmenjave pošte, digitalizacijo vhodnih in izhodnih postopkovnih dokumentov in optimizacijo notranjih delovnih procesov;

                  10.

                  z zadovoljstvom ugotavlja, da je Sodišče v svojem letnem poročilu o dejavnostih za leto 2010 preučilo vprašanje tolmačenja, kot je to zahteval Parlament v svoji resoluciji z dne 10. maja 2011 (7) o razrešnici za proračunsko leto 2009 (odstavek 14); ugotavlja, da je prišlo do občutnega povišanja števila zasedanj (za 27 %) v glavnem zaradi širitve in začetka veljavnosti Lizbonske pogodbe:

                     Število zasedanj
                      (8)

                              s tolmačenjem

                              2004

                              2005

                              2006

                              2007

                              2008

                              2009

                              2010

                              obravnave

                              350

                              411

                              366

                              369

                              517

                              454

                              520

                              druge seje

                              63

                              51

                              78

                              54

                              30

                              37

                              102

                              skupno število sej

                              413

                              462

                              444

                              423

                              547

                              491

                              622

                  11.

                  poudarja pomen medinstitucionalnega sodelovanja v zvezi z upravljanjem in zaposlovanjem tolmačev;

                  12.

                  z zadovoljstvom ugotavlja, da je Sodišče aprila 2011 proračunskim organom predložilo posodobljen načrt naložb v nepremičnine za obdobje 2011–2013, ki ima dva glavna cilja: po eni strani združiti vse službe Sodišča na enem mestu, po drugi strani pa postati lastnik stavb; ugotavlja, da so stroški gradnje ocenjeni na približno 355 300 000 EUR, pri čemer je konec leta 2010 neporavnani znesek znašal 40 000 000 EUR;

                  13.

                  je zadovoljen, da so sodne statistike Sodišča za leto 2010 v splošnem pokazale visoko produktivnost in izboljšanje učinkovitosti glede trajanja postopkov: 16,1 meseca za predhodne odločbe, 16,7 meseca za neposredne tožbe (leta 2009 pa 17,1 meseca), 14,3 meseca za pritožbe (leta 2009 pa 15,4 meseca);

                  14.

                  pričakuje, da se bo pot skrajševanja trajanja postopkov nadaljevala tudi v prihodnje; v zvezi s tem meni, da bi utegnila k uresničitvi cilja pripomoči notranja prerazporeditev in napotitev strokovnega osebja na področja, ki so v njihovi pristojnosti;

                  15.

                  je zaskrbljen zaradi velikega povečanja zadev (631 leta 2010), vloženih na Sodišče, medtem ko se število rešenih zadev ne spreminja; poleg tega ugotavlja, da se je v zadevnem letu število zadev v obravnavi pred Sodiščem povzpelo na 799 in to kljub temu, da se je povprečno trajanje postopka skrajšalo, in sicer na 16,1 meseca za postopek:

                     Splošne dejavnosti Sodišča
                      (9)

                              zadeve

                              2006

                              2007

                              2008

                              2009

                              2010

                              vložene

                              537

                              581

                              593

                              562

                              631

                              rešene

                              546

                              570

                              567

                              588

                              574

                              v obravnavi

                              731

                              742

                              768

                              742

                              799

                  16.

                  z zaskrbljenostjo ugotavlja visok porast števila vloženih zadev (636 leta 2010) pred Splošno sodišče; ugotavlja, da se število rešenih zadev rahlo znižuje; vendar je število zadev v obravnavi pred Splošnim sodiščem doseglo številko 1 300 in to kljub skrajšanju povprečnega trajanja postopka (27,2 meseca leta 2009; 24,7 meseca leta 2010):

                     Splošne dejavnosti Splošnega sodišča
                      (10)

                              zadeve

                              2006

                              2007

                              2008

                              2009

                              2010

                              vložene

                              432

                              522

                              629

                              568

                              636

                              rešene

                              436

                              397

                              605

                              555

                              527

                              v obravnavi

                              1 029

                              1 154

                              1 178

                              1 191

                              1 300

                  17.

                  zato podpira pobudo Sodišča, s katero je konec marca 2011 obema vejama zakonodajnega organa predlagalo reformo svojega statuta (reforma, ki predvideva predvsem imenovanje 12 novih sodnikov na Splošnem sodišču); pobudo je treba uresničiti na z vidika stroškov čim bolj učinkovit način; upa, da bodo strukturni ukrepi lahko potrjeni v začetku leta 2012, da bi jih lahko začeli še istega leta čim prej izvajati;

                  18.

                  želi, da bi bila v letnem poročilu o dejavnostih na voljo tudi podrobna razpredelnica o vseh človeških virih, s katerimi razpolaga Sodišče, razporejenih po kategoriji, stopnji, spolu, sodelovanju pri poklicnem usposabljanju in po narodnosti; vendar se veseli izčrpnih informacij o upravljanju osebja, navedenih v letnem poročilu Sodišča o dejavnostih, kot tudi njegovega odgovora na dodatna vprašanja Parlamenta o tej zadevi; prosi, naj bo odslej ta informacija uradno vključena v poročilo Sodišča in naj vključuje tudi podatke o rezultatih uporabe dela na daljavo in prilagodljivega delovnega časa s strani delavcev.

         (1)  UL L 64, 12.3.2010.

         (2)  UL C 332, 14.11.2011, str. 1.

         (3)  UL C 326, 10.11.2011, str. 1.

         (4)  UL C 332, 14.11.2011, str. 134.

         (5)  UL L 248, 16.9.2002, str. 1.

         (6)  Letno poročilo o dejavnostih za leto 2010, str. 91.

         (7)  UL L 250, 27.9.2011, str. 90.

         (8)  Letno poročilo o dejavnostih za leto 2010, str. 54.

         (9)  Letno poročilo o dejavnostih za leto 2010, str. 6.

         (10)  Letno poročilo o dejavnostih za leto 2010, str. 8.